jkorsvik/nowiki_second_scrape_merged huggingface dataset:
Herman Watzinger

Herman Max Watzinger (født 20. april 1916 i Wiesbaden i Tyskland, død 27. mars 1986 i Peru som norsk statsborger) var sivilingeniør i kjøleteknikk, hydrologi og termodynamikk, utdannet ved Norges tekniske høgskole i Trondheim.


== Liv og virke ==
Watzinger var en av landets beste 400 meterløpere før krigen, og satset mot 400 meter i OL i 1940. På grunn av krigen ble det aldri noen OL-deltakelse på ingeniøren. I stedet ble han ansatt driftsingeniør ved firma B. Heide i Kristiansund.
Watzingers doktorgradsstudier ved NTH ble avbrutt av krigen.
Watzinger var under den andre verdenskrig medlem av Polar Bear 2, Milorg i Trondheim. Polar Bear var kodenavnet på planen for beskyttelse av havnene og havneanleggene i Norge. Til sammen 123 mann med befal var med i gruppen.
Etter krigen søkte han jobb og visum til USA. 
Han møtte Thor Heyerdahl i New York hvor han ble spurt om å delta i konstruksjonen av Kon-Tiki-flåten og bli med i ekspedisjonen. Ombord på flåten var han nestkommanderende og fikk ansvar for de meteorologiske og hydrografiske målingene. Watzinger spilte en viktig rolle i planleggingen og gjennomføringen av Kon-Tiki-ferden. Han var med på å planlegge og konstruere flåten, og var Thor Heyerdahls nestkommanderende på seilasen over Stillehavet i 1947. Noen år før bodde han i Kristiansund, jobbet på Heide og løp for Norodd. 
Etter Kon-Tiki-ekspedisjonen var han bosatt i Lima i Peru til 1970, hvor han arbeidet som leder for fiskeriprosjekter og rådgiver i fryseteknikk for bl.a. W.R. Grace & Co og Atlas. Watzinger var blant annet leder for en norskeid fiskemelfabrikk i Pisagua i Nord-Chile med eksport av fiskemel til USA og Europa. 1952 ble Watzinger tildelt Orden al Mérito por Servicios Distinguidos av Perus utenriksdepartement.
Fra 1970 var Watzinger direktør i FAOs (FNs organisasjon for ernæring og landbruk) fiskeriavdeling i Roma, og 1977–79 var han assisterende generaldirektør i FAO. 
Watzinger var sønn av Adolf Watzinger, mangeårig professor i maskinlære ved NTH.


== Referanser ==


== Eksterne lenker ==
(en) Herman Watzinger på Internet Movie Database 
(da) Herman Watzinger på Filmdatabasen 
(en) Herman Watzinger hos The Movie Database 
(no) Herman Watzinger i Store norske leksikon
(sv) Kon-Tiki: http://varldenshistoria.se/utforskning/upptacktsresor/7000-km-pa-en-timmerflotte
Villa Konow

Villa Konow ligger i  Kråkenesveien 43 i Fana bydel i Bergen. Villaen ble tegnet for Lucie og ingeniør Francis Konow av arkitekt Frederik Konow Lund og oppført i årene 1935–36. Villaen regnes som arkitektens hovedverk og er beskrevet som en av de fornemnste eneboliger oppført i Norge i det 20. århundre.


== Eksteriør ==
Bygningen er på to etasjer og oppført med bruddstein fra tomten. Det relativt flate valmtaket er tekket med skifer. Bygningen preges av en rektangulær gråsteinsblokk med asymmetriske fasader som er kontrastert med mindre symmetriske, bordkledde partier malt i blått og rødt. Det glatte fjellet kontrasteres og knyttes til bygningens rustikke mur med en kraftig, skråstilt støttepilar. Huset er bygget slik at kjelleretasjen er bygget inn i terrenget og at den øvre etasjen har direkte forbindelse til tomten med en terrasse mot sørvest. Terrassen fremhever sammenhengen mellom huset og terrenget og er bygget som en sydlandsk pergola med pilarer i gråstein.
Plassering og materialbruk gir bygningen preg av å vokse ut av det skrånende fjellet, mens den sluttede formen og fasadene gir bygningen et monumentalt uttrykk.


== Plan ==
Inngangspartiet i kjelleren ligger mot nordvest. I kjelleren ligger det rom for fyr, koks, vaskerom, tørkerom, magasin, samt garderobe, pikeværelse, matbod, kjøkken og spisestue. Spisestuen er som rom orientert mot Nordåsvannet i sørøst med et stort rutemønstret blyglassvindu med blå karmer.
I første etasje ligger foreldrenes og datterens soverom, bad, wc, stue med peiskrok og utgang til terrasse. Soverommene er markert i fasaden med liggende rødmalt panel. Stuen har en klar orientering mot sørvest med et stort vindu med blå rammer. Både vinduet og oppdelingen i de ti rutene med blyglass er tegnet i det gylne snitt. Utsikten mot Nordåsvannet er begrenset til et lite vindu. Mot nordvest forbindes stuen med en nisje med peiskrok, et motiv man ofte finne i Arts and Crafts-interiører.
Planen preges av de to stuene som ligger i hver sin ende av huset og forbindes av en rettløpet trapp og entreen. Interiøret preges ellers av klart definerte og avgrensede romvolumer.
Arkitekt Frederik Konow Lunds originaltegninger til Villa Konow er oppbevart i Bergen Byarkiv.


== Eierskifter og fredning ==
Etter at Konow fikk oppført et kårhus like ved, også tegnet av Konow Lund, overtok datteren villaen. Etter at foreldrene døde overtok datteren kårhuset og villaen ble solgt til arkitekt Helge Hjertholm i 1985. Hjertholm eide huset fram til 2010.
Enebolig Konow ble vedtaksfredet av Riksantikvaren i 1993. Fredningen omfatter hele eiendommen; tomten og bygningen med eksteriør, interiør og fast inventar.


== Referanser ==


== Litteratur ==
Ulf Grønvold, Frederik Konow Lund – arkitekten som moret seg, Norsk arkitekturforlag (1989), ISBN 82-7532-000-3, s. 38-43.


== Eksterne lenker ==
(no) Konow-Lund i Byggekunst i 1936
(no) Salgsprospekt
«Villa Konow». Kulturminnesøk. Riksantikvaren – Direktoratet for kulturminneforvaltning.
Kapp Adare

Kapp Adare er den ytterste odden på halvøya Adare Peninsula i Victoria Land i Antarktis. Adare Peninsula skiller Rosshavet i øst fra Robertsonbukta i Sørishavet i vest. Kapp Adare var et viktig ilandstignings- og leirsted under tidlige ekspedisjoner til Antarktis.


== Historie ==

James Clark Ross oppdaget Kapp Adare i januar 1841 og kalte det opp etter sin venn, Vicomte Adare, hvis navn er avledet av Adare i Irland.I januar 1895 gikk de norske oppdagerne Henrik Johan Bull og Carsten Borchgrevink fra «Antarctic» i land ved Kapp Adare, der de samlet steinprøver for geologisk analyse. Ekspedisjonen var finansiert av Svend Foyn, og hovedformålet var å karlegge hvalforekomster i Sørishavet. Borchgrevink vendte tilbake hit som leder av Southern Cross-ekspedisjonen i 1899 og oppførte to hytter – de første menneskelige byggverk på det antarktiske kontinentet. Hyttene var levert fra Strømmen Trævarefabrik i Norge. Ekspedisjonsmedlemmene overvintret og ble hentet ut i januar 1900, med unntak av zoologen Nicolai Hanson som døde under overvintringen og ble begravet ved Kapp Adare.
Medlemmer av «Northern Party» under Scotts Terra Nova-ekspedisjon overvintret ved Kapp Adare i 1911 og 1912. De oppførte en hytte som nå fremstår som ruin.
I februar 2007 opplevde det japanske hvalkokeriet «Nisshin Maru» brann under dekk under opphold i Rosshavet. Fartøyet drev uten motorkraft i flere dager inntil motorene ble reparert, og nærheten til Kapp Adare medførte stor bekymring.


== Økologi ==
Kapp Adare er tilholdssted for en stor koloni adeliepingviner.


== Kulturvern ==
Hyttene og andre historiske spor, inkludert graven til Nicolai Hanson, er oppført på Antarktistraktatens liste over historiske steder og kulturminner i Antarktis.


== Referanser ==


== Eksterne lenker ==
Kapp Adare – Den glemte polararv Antarctic Heritage Trust
Mandy Wötzel

Mandy Wötzel (født 21. juli 1973 i Karl-Marx-Stadt), tysk kunstløper som deltok i de olympiske vinterleker 1992 i Albertville, 1994 i Lillehammer og 1998 i Nagano.
Wötzel vant en olympisk bronsemedalje i kunstløp under vinter-OL 1998 i Nagano. Sammen med Ingo Steuer kom hun på tredjeplass i parløp, bak Oksana Kazakova / Artur Dmitrijev og Jelena Berezjnaja / Anton Sikharulidze begge paren fra Russland.
Wötzel ble verdensmester i kunstløp 1997 sammen med Ingo Steuer.


== OL-medaljer ==
1998  Nagano -  Bronse i kunstløp, parløp  Tyskland


== VM-medaljer ==
VM 1997 –  Gull i kunstløp, parløp
VM 1993 –  Sølv i kunstløp, parløp
VM 1996 –  Sølv i kunstløp, parløp


== Referanser ==


== Eksterne lenker ==
(de) Mandy Wötzel – Munzinger Sportsarchiv 
(en) Mandy Wötzel – Olympedia 
(en) Mandy Wötzel – Sports-Reference (OL-resultater – arkivert)
Lyle Mays’ diskografi

Lyle Mays' diskografi er en oversikt over alle utgivelser der pianisten Lyle Mays har bidratt. Mays er mest kjent gjennom sitt arbeid i jazzgruppen Pat Metheny Group, men han har også enkelte soloprosjekter. Lyle Mays regnes for å ha startet sin musikalske karriere i begynnelsen av 20-årene og hans første album, debutalbumet til gruppen, Pat Metheny Group kom ut i 1978. Sjangeren er hovedsakelig jazz, men mye grunnet gitarist Pat Metheny som har vært hans nærmeste samarbeidspartner gjennom 30 år, har han mestret å utvikle sin musikalitet til noe helt spesielt innenfor sjangrene fusion og samtidsmusikk.


== Diskografi ==
Består av 21 studioalbum, 9 konsertalbum, 3 samarbeidsalbum, 1 soundtrack og 1 singler


=== Solo ===


=== Med Pat Metheny ===


=== Med Pat Metheny Group ===


=== Andre samarbeid ===


== Se også ==
Pat Methenys diskografi


== Referanser ==


== Eksterne lenker ==
Total diskografi for Pat Metheny (Brukt som hovedkilde)
Lyle Mays' biografi på patmetheny.com
Diskografi for Lyle Mays på Last.fm
Lyle Mays på Discogs.com
Diskografi på Amazon.com
Biografi på Artistdirect.com
Biografi på Allaboutjazz.com
Skjebneanekdoter

Skjebneanekdoter (eng. Anecdotes of Destiny, dansk Skæbne-Anekdoter ) er en samling fortellinger skrevet av den danske forfatteren  Karen Blixen og utgitt den 13. oktober 1958 i Danmark (utgitt samme år i USA og England). Første norske utgave også i 1958.


== Innhold ==
Dykkeren
Babettes gjestebud (Se også Babettes gjestebud (film))
Storme
Den udødelige historie
Ringen


== Referanser ==
Arnodd Lillemark

Arnodd Lillemark (født 23. januar 1949) er en norsk gårdbruker og politiker (Sp).
Han var 1. vararepresentant til Lierne kommunestyre 1980–1983 og fast innvalgt 1984. Han var senere varaordfører 1988–1989 samt ordfører 1991–2007. Ved sin avgang i 2007 ble han hedret med KS-medaljen for sin lange innsats. Lillemark er leder i Norges Fjellstyresamband (NFS).


== Referanser ==
Zoë Saldaña

Zoë Saldaña (født Zoe Yadira Zaldaña Nazario eller Zoe Yadira Zaldana Nazario 19. juni 1978) er en amerikansk skuespillerinne, mest kjent for hennes roller som Anamaria i Pirates of the Caribbean: The Curse of the Black Pearl (2003), Uhura i Star Trek (2009), Neytiri i Avatar (2009) og Gamora i Guardians of the Galaxy (2014) og i Colombiana.


== Oppvekst ==
Saldaña ble født i New Jersey, USA, med dominikansk og puertoricansk bakgrunn. Hun tilbrakte en stor del av oppveksten sin i Den dominikanske republikk, før hun flyttet tilbake til USA for å arbeide som skuespiller, og hun lærte både engelsk og spansk som barn. Saldaña gikk i en ballettklasse ved en av de mest prestisjefylte danseskolene i Den dominikanske republikk, og erfaringen hun fikk som danser hjalp henne for rollen i filmen I rampelyset (2000). Hun flyttet tilbake til USA etter å ha fullført 10. klasse og begynte på Faces Theater Program, et skuespillerkurs.


== Skuespillerkarriere ==
Saldaña deltok fortsatt i skuespillerkurset da hun for første gang spilte i en episode av TV-serien Law & Order, Merger, som først ble sendt på TV i 1999. Hun sluttet på skolen da hun debuterte i filmen I rampelyset (2000), som åpnet opp for roller i filmer som Crossroads (2002) og dramafilmen Drumline (2002). Hun fikk en viktig rolle som piraten Anamaria i filmen Pirates of the Caribbean: The Curse of the Black Pearl (2003). I 2009 spilte hun Uhura i Star Trek og hovedrollen som Neytiri i Avatar. Hun spilte også Gamora i science fiction-filmen Guardians of the Galaxy (2014).


== Filmografi ==


== Referanser ==


== Eksterne lenker ==
(en) Zoe Saldana – kategori av bilder, video eller lyd på Commons 
(en) Zoë Saldaña på Internet Movie Database 
(sv) Zoë Saldaña i Svensk Filmdatabas 
(da) Zoë Saldaña på Filmdatabasen 
(da) Zoë Saldaña på Scope 
(fr) Zoë Saldaña på Allociné 
(en) Zoë Saldaña på AllMovie 
(en) Zoë Saldaña hos Turner Classic Movies 
(en) Zoë Saldaña hos Rotten Tomatoes 
(en) Zoë Saldaña hos The Movie Database 
(en) Zoë Saldaña hos Behind The Voice Actors
Canasta

Canasta er et kortspill som kommer fra Uruguay. Det vanligste er at det spilles med fire spillere som spiller på to lag.
Spillet er likt med rummy-spillene, men en bruker to kortstokker som er stokket sammen.
Lyle Mays

Lyle Mays (født 27. november 1953 i Wausaukee i Wisconsin, død 10. februar 2020 i Los Angeles i California) var en amerikansk jazzpianist og komponist. Han er kjent for sitt arbeid i den Grammy-vinnende jazzgruppen Pat Metheny Group som han var med å starte i 1977 sammen med sin nærmeste kollega, gitaristen Pat Metheny. Han bidro på omtrent all musikken til gruppen. Mays' mor var pianist og hans far var hobbygitarist, og han fikk derfor store musikalske inntrykk allerede i tidlig alder. Han studerte musikk og komposisjon på North Texas State University og senere University of Wisconsin-Eau Claire. I 1975 møtte han Pat Metheny og i 1977 dannet de Pat Metheny Group som fremdeles eksisterer.Mays ble nominert 23 ganger til Grammy-priser, og vant elleve av dem.Han døde den 10. februar 2020 i Los Angeles i California, «etter en lang kamp med en tilbakevendende sykdom».


== Diskografi ==
Se hovedartikkel: Lyle Mays' diskografi.


== Se også ==
Pat Methenys diskografi


== Referanser ==


== Eksterne lenker ==
(en) Offisielt nettsted 
(en) Lyle Mays – kategori av bilder, video eller lyd på Commons 
(en) Lyle Mays på Internet Movie Database 
(en) Lyle Mays hos The Movie Database 
(en) Lyle Mays på Discogs 
(en) Lyle Mays på MusicBrainz 
(en) Lyle Mays på Songkick 
(en) Lyle Mays på AllMusic 
Lyle Mays Bio, All about Jazz.com
Robert Addie

Robert Addie (født 10. februar 1960 i London, England, død 20. november 2003 i Gloucestershire i England) var en britisk skuespiller, kjent for rollen som sir Guy av Gisbourne i TV-serien Robin of Sherwood. Han debuterte som skuespiller i Horse in the House i 1978.
Han ble utdannet ved Marlborough College og Royal Academy of Dramatic Art (RADA). Addie var gift tre ganger. Han fikk tre barn, som het Alexander, Alastair og Caitlin. Han døde i en alder av 43 år, tre uker etter at han ble diagnostisert med lungekreft.


== Referanser ==


== Eksterne lenker ==
(en) Robert Addie på Internet Movie Database 
(sv) Robert Addie i Svensk Filmdatabas 
(da) Robert Addie på Scope 
(fr) Robert Addie på Allociné 
(en) Robert Addie på AllMovie 
(en) Robert Addie hos The Movie Database
Kobbevågen naturreservat

Kobbevågen naturreservat er et naturreservat på Malangshalvøya i Tromsø kommune, Troms. Naturreservatet ligger ved Balsfjorden, og har status som ramsarområde, på grunn av sin betydning for trekkfugler.
Reservatet ble opprettet i 1995 for å bevare et stort fjæreområde med tilhørende sjøområder. 
Kjernen i området er fjæresonen med de tilstøtende grunne sjøområdene, myrene og strandområdene i Kobbevågen. Det er flere mindre bekker og elver som renner gjennom området, som også omfatter en liten, men velutviklet strandeng. Vågen er et viktig rasteområde for vadefugler, gressender og dykkender både under vår- og høsttrekket
Ramsarområdet Balsfjord våtmarkssystem ble opprettet i 2002, og omfatter to naturreservat langs Balsfjorden.


== Eksterne lenker ==
(no) Kobbevågen naturreservat i Miljødirektoratets nettsted Naturbase
Kalotermitidae

Kalotermitidae er en gruppe (familie) av insekter som tilhører underordenen termitter. 


== Utseende ==
Middelsstore termitter (kjønnede individer 10-13 mm lange), gulbrune på farge. Arbeiderne er blinde. De vingede individene kan kjennes på at de har punktøyne (ocelli), og på at haletrådene (cerci) er to-leddete.


== Levevis ==
Kalotermitidae blir kalt "drywood termites" på engelsk, noe som indikerer at disse termittene helst finnes i forholdsvis tørr, død ved. De fleste angriper ved som befinner seg over marknivå. Men det finnes også arter som foretrekker råtten ved under marknivå. Koloniene til denne familien er middels store, gjerne med noen tusen arbeidere. Dronningen legger omtrent tolv egg per dag.


== Utbredelse ==
Kalotermitidae er trolig den mest utbredte at termitt-familiene og er representert i alle verdensdeler.


== Fossile arter ==
Inntil 2009 var det kjent fem slekter av fossile Kalotermitidae, men ingen av dem var eldre enn slutten av eocen-tiden. I 2009 ble det imdilertid publisert én art fra rav fra Burma, som stammer fra tidlig kritt. Dette individet, innekapslet i rav, hadde bakkroppen sprukket slik at tarminnholdet var smurt ut inne i ravstykket. Fra det fossiliserte tarminnholdet ble det identifisert 10 ukjente arter av flagellater og én amøbe-art. Dette er dermed det eldste kjente tilfelle av det symbiotiske forholdet mellom termitter og 
mikroorganismene som lever i tarmen deres.


== Systematisk inndeling / europeiske arter ==

Ekte insekter (Ectognatha)
Dicondylia
Vingede insekter (Pterygota)
Neoptera («nyvinger»)
Overorden Dictyoptera
Orden kakerlakker (Blattodea)
Underorden termitter (Isoptera)
Familie Kalotermitidae
Slekten Allotermes
Slekten Bicornitermes
Slekten Bifiditermes Krishna, 1961 – én art på Kanariøyene:
Bifiditermes rogierae Hollande, 1982
Slekten Calcaritermes
Slekten Ceratokalotermes
Slekten Comatermes
Slekten Cryptotermes Banks, 1906 – én art i Europa:
Cryptotermes brevis (Walker, 1853) – Italia
Slekten Epicalotermes
Slekten Eucryptotermes
Slekten Glyptotermes
Slekten Incisitermes
Slekten Kalotermes Hagen, 1853 – to arter i Sør-Europa:
Kalotermes dispar Grasse, 1938
Kalotermes flavicollis (Fabricius, 1793)
Kalotermes burmensis Poinar, 2009 – fra tidlig kritt
Slekten Marginitermes
Slekten Neotermes
Slekten Paraneotermes
Slekten Postelectrotermes
Slekten Procryptotermes
Slekten Proneotermes
Slekten Pterotermes
Slekten Rugitermes
Slekten Tauritermes


== Kilder ==
Fauna Europaea, utbredelsesdatabase over europeiske dyr
Poinar, G. O.(2009) Description of an early Cretaceous termite (Isoptera: Kalotermitidae) and its associated intestinal protozoa, with comments on their co-evolution. Parasites & Vectors 2: 12. [1]


== Eksterne lenker ==
(en) Kalotermitidae i Encyclopedia of Life 
(en) Kalotermitidae i Global Biodiversity Information Facility 
(en) Kalotermitidae hos Fauna Europaea 
(en) Kalotermitidae hos Fossilworks 
(en) Kalotermitidae hos ITIS 
(en) Kalotermitidae hos NCBI 
(en) Kategori:Kalotermitidae – bilder, video eller lyd på Wikimedia Commons 
Kalotermitidae – detaljert informasjon på Wikispecies 
Tree of Life: Kalotermitidae Med flotte bilder.
Norsk Entomologisk forening
Sørkjosleira naturreservat

Sørkjosleira naturreservat er et naturreservat i Balsfjord kommune, Troms. Naturreservatet ligger nordvendt ved Balsfjorden, øst for Grønvoll, og har status som ramsarområde, på grunn av sin betydning for trekkfugler.
Reservatet ble opprettet i 1995 for å bevare et stort fjæreområde med tilgrensende strandarealer. 
Området omfatter godt utviklede brakkvannsenger og saltenger, pøler, saltpanner og strandmyr. Det er fylkets viktigste trekklokalitet for våtmarksfugl, og her er observert og registrert 18 av landets 32 andearter, og totalt 25 av 56 arter våtmarksfugl. Området er beiteområde både sommer og vinter og et viktig myteområde sommerstid. Reservatet har internasjonal verdi i ornitologisk sammenheng, og regional verdi i botanisk sammenheng.
Ramsarområdet Balsfjord våtmarkssystem ble opprettet i 2002, og omfatter to naturreservat langs Balsfjorden.


== Eksterne lenker ==
(no) Sørkjosleira naturreservat i Miljødirektoratets nettsted Naturbase
Omegn (matematikk)

En omegn om et element i en mengde er i matematikk en delmengde som i en viss forstand ligger nær elementet.  Uformelt kan en si at omegnen inneholder elementer i mengden som er naboer til elementet.
Elementet selv er vanligvis med i omegnen, men mengden kalles en punktert omegn dersom elementet ikke er med. 
I en formell matematisk definisjon vil en være avhengig av å presisere hva en mener med «nær» eller «nabo».  Dette lar seg gjøre i et metrisk rom, der en har definert et avstandsmål, en metrikk.  Omegn er også et sentralt begrep i topologi.  Begrepet omegn er nært knyttet til  åpne mengder.   


== Formell definisjon i et metrisk rom ==
En 
  
    
      
        ϵ
      
    
    {\displaystyle \epsilon }
  -omegn til et element p i et metrisk rom (V,d) er definert som en mengde

  
    
      
        {
        x
        ∈
        V
        
          |
        
         
        d
        (
        x
        ,
        p
        )
        <
        ϵ
        }
        
      
    
    {\displaystyle \{x\in V|\ d(x,p)<\epsilon \}\,}
  En punktert 
  
    
      
        ϵ
      
    
    {\displaystyle \epsilon }
  -omegn er definert tilsvarende ved å ekskludere elementet a :

  
    
      
        {
        x
        ∈
        V
        
          |
        
         
        0
        <
        d
        (
        x
        ,
        p
        )
        <
        ϵ
        }
        
      
    
    {\displaystyle \{x\in V|\ 0<d(x,p)<\epsilon \}\,}
  En omegn i et metrisk rom kalles også for en åpen ball eller en åpen kule.


== Formell definisjon i et topologisk rom ==
En omegn om et element p  i et topologisk rom V er en mengde W som inneholder en åpen mengde som igjen inneholder elementet:

  
    
      
        
          p
          ∈
          U
          ⊆
          W
        
      
    
    {\displaystyle \displaystyle p\in U\subseteq W}
  .Omegnen trenger ikke selv være en åpen mengde.
Robert Lindahl Haug

Robert Lindahl Haug (født 1989 i Oslo) er en norsk skuespiller som er kjent fra blant annet spillefilmen Pitbullterje fra 2005. 
Haug fikk sitt gjennombrudd med filmen Pitbullterje høsten 2005. Filmen ble sett av over 210 000 personer på kino. DVD-en kom 16. november 2006 og hadde et opplag på 80 000. Filmen fikk Amandapris for beste barne- og ungdomsfilm og var nominert til fem Amandapriser. I Pitbullterje spilte han den onde og utspekulerte «Kurt» i fortellingen om «Jim» og «Terje» og den nevrotiske moren hans.


== Eksterne lenker ==
(en) Robert Lindahl Haug på Internet Movie Database
Skygger på gresset

Skygger på gresset ( eng. Shadows on the Grass, dansk Skygger på Græsset) er et memoarverk skrevet av den danske forfatteren Karen Blixen og utgitt den 4. november 1960 i Danmark (utgitt i England samme år og USA i januar 1961). Boken kom i norsk oversettelse i 1960.Boken er skrevet 23 år etter romanen Den afrikanske farm og er en videreføring av denne romanens lyriske meditasjon over hennes liv på kaffeplantasjen.


== Kapitler ==
Farah
Barua a Soldani
Den store Gestus
Ekko fra Højene


== Noter ==
MF «Ryfylke»

MF «Ryfylke», nå MF «Karlsøy», er en bilferge som nå er eid av Torghatten Nord AS. Fergen trafikkerer sambandet mellom Belvik på Kvaløya og Vengsøya og anløper flere av øyene ytterst i Tromsø kommune.
Skipet ble bygget på Skaalurens Skibsbyggeri i Rosendal i 1975 for Det Stavangerske Dampskipsselskap og ble døpt MF «Ryfylke». Fergen trafikkerte flere samband i Stavangerområdet, blant annet Stavanger–Tau, før den i 1987 ble kjøpt av Troms Fylkes Dampskipsselskap og omdøpt til MF «Karlsøy». Skipet har gått i flere samband i Troms, og har også vært reserveskip.


== Eksterne lenker ==
(en) IMO 7405948 – kategori av bilder, video eller lyd på Commons 
(en) MF «Ryfylke» – Den internasjonale sjøfartsorganisasjonen 
Torghatten Nord AS - MF Karlsøy
Fjordfähren Arkivert 16. desember 2012 hos Wayback Machine.